The Treble

«The Treble» (fra engelsk: «trippelen») er et begrep som brukes når et fotballag vinner både den viktigste nasjonale cupen, serien og Mesterligaen (i Europa) samme sesong. Begrepet benyttes også, om enn i mindre grad, om andre kombinasjoner av tre seiere samme sesong. I engelsk fotball regnes seier i FA-cupen, seier i FA Premier League og seier i Mesterligaen samme sesong som den ekte «The Treble». I Spania gjelder trippelen seier i Copa del Rey og Primera Division, i tillegg til seier i Mesterligaen.

FC Barcelona ble første klubb til å vinne «The Treble» to ganger, da de slo Juventus 3-1 i mesterligafinalen på Olympiastadion i Berlin 6. juni 2015.

 «The Treble» i Europa 
Europeiske klubber som har oppnådd «The Treble»:
Celtic: 1967 
Ajax: 1972
PSV Eindhoven: 1988
Manchester United: 1999
FC Barcelona: 2009 og 2015
Inter: 2010
FC Bayern München: 2013 og 2020
Manchester City: 2023

Europeisk trippel
UEFA definerer å vinne de tre UEFA-arrangerte europacupene, Serievinnercupen/Mesterligaen, UEFA-cupen/Europaligaen og Cupvinnercupen som en europeisk trippel. Cupvinnercupen eksisterer ikke lenger, men det er fremdeles 27 klubber som har vunnet den og har mulighet for å vinne de to eksisterende turneringene og således fullføre trippelen.

Kun fem klubber har fullført den europeiske trippelen:

 Klubb	  Første tittel Andre tittel Tredje tittel Juventus UEFA-cupen 1976–77 Cupvinnercupen 1983–84 Serievinnercupen 1984–85 Ajax Serievinnercupen 1970–71 Cupvinnercupen 1986–87 UEFA-cupen 1991–92 Bayern München Cupvinnercupen 1966–67 Serievinnercupen 1973–74 UEFA-cupen 1995–96  ChelseaCupvinnercupen 1970–71 Mesterligaen 2011–12 Europaligaen 2012–13 Manchester UnitedSerievinnercupen 1967–68 Cupvinnercupen 1990–91 Europaligaen 2016–17

Kun klubbenes første seier i hver turnering føres opp.

 Andre kombinasjoner i England 
Det er flere muligheter for å vinne tre trofeer samme sesong i engelsk fotball, men andre enn Premier League, FA-cupen og Mesterligaen blir gjerne noe nedsettende kalt «Mickey Mouse Treble», «Wooden Treble» eller «Tin Pot Treble». 

Andre kombinasjoner som har blitt nevnt som «The Treble» i engelsk fotball er:
Liverpool: 1984 (Ligamestere, Ligacupvinnere og Europacup-vinnere)
Liverpool: 2001 (FA-cupvinnere, Ligacupvinnere og UEFA-cup vinnere)
Manchester United: 2009 (Ligamestere, Ligacupvinnere og vinnere av FIFA Club World Cup)
Manchester United: 2016/17 (FA Community Shield-vinnere, Ligacupvinnere og Europa League-vinnere)
Liverpool: 2019 (Mesterligavinnere, UEFA Super Cup-vinnere og vinnere av FIFA Club World Cup)

Nasjonal trippel
Når et lag vinner liga og begge cuper (hvis de har det) blir det også kalt en trippel, men det er ikke så mange som har:
Fulham Ladies:  2002–03
Arsenal Ladies:  1992–93, 2000–01, 2006–07 og 2008–09.
Manchester City: 2018–19

 Se også 
 The Double

Referanser

Kategori:Fotball